**EELNÕU 08.10.2013 nr 1-4.1/67**

KOMISJONID:

|  |  |
| --- | --- |
| arengu- ja ettevõtlus- |  |
| finants- | x |
| haridus- ja kultuuri- |  |
| keskkonna-, heakorra- ja korrakaitse- |  |
| revisjoni- |  |
| sotsiaal- |  |

Põltsamaa Linnavolikogu

**M Ä Ä R u s**

Põltsamaa 15. oktoober 2013 nr

**Põltsamaa linna eelarvestrateegia**

**aastateks 2014 – 2017 kinnitamine**

Määrus on antud kohaliku omavalitsuse korralduse seaduse § 22 lõike 1 punkti 37 ja § 37² lõike 7 alusel ning lähtudes kohaliku omavalitsuse üksuse finantsjuhtimise seaduse §-st 20.

**§ 1.** Kinnitada Põltsamaa linna eelarvestrateegia aastateks 2014 – 2017 vastavalt lisale nr 1 (lisatud määrusele 7 lehel).

**§ 2.** Tunnistada Põltsamaa Linnavolikogu 09. oktoobri 2012 määrus nr 64 „Põltsamaa linna eelarvestrateegia aastateks 2013 – 2016“ kehtetuks.

**§ 3.** Määrus jõustub kolmandal päeval pärast Riigi Teatajas avaldamist.

Margi Ein

###### Linnavolikogu esimees

**Seletuskiri määruse eelnõule „Põltsamaa linna eelarvestrateegia aastateks**

**2014 - 2017 kinnitamine“**

Põltsamaa linna eelarvestrateegia kinnitati 09. oktoobril 2012 määrusega nr 64 „Põltsamaa linna eelarvestrateegia aastaiks 2013 - 2016“. Vastavalt kohaliku omavalitsuse üksuse finantsjuhtimise seadusele peab eelarvestrateegia sisaldama eelarveaastale eelneva aasta eelarve täitmist, käesoleva eelarveaasta eeldatavat täitmist ning prognoose eelseisvaks neljaks eelarveaastaks. Eelarvestrateegia esitatakse vastavalt Rahandusministeeriumi poolt väljatöötatud vormile ja Rahandusministeeriumiga kooskõlastatult. Eelseisva nelja eelarve aasta prognoosimisel on arvestatud linna hetkelist finantsilist seisu ning võimalikke muutusi riigi poolsetes toetustes kohalikele omavalitsustele, muutusi palgapoliitikas, seadustest tulenevaid muutusi ning võimalikke tulude laekumisi. Muudatused peavad olema kajastatud hiljemalt 15. oktoobri seisuga.

Kehtivasse eelarvestrateegiasse on sisse viidud järgmised muudatused:

* 2012. aasta eelarve eeldatav täitmine asendatud tegeliku täitmisega
* 2013. aasta prognoos asendatud eeldatava täitmisega
* lisatud 2017. aasta eelarve prognoos

Koostaja: Maimu Kelder, majandusnõunik

Kooskõlastatud: Sille Epro, raamatupidamisosakonna juhataja/pearaamatupidaja

Kooskõlastanud märkusega: Janne Salu, õigusnõunik – kohaliku omavalitsuse korralduse seaduses sätestatud nõuded avalikustamisele ja huvitatud isikute kaasamisele eelarvestrateegia koostamise kohta pole täidetud.

###### Ettekandja: Maimu Kelder, majandusnõunik

###### Määrus saadetakse: linnakantseleile